smcproject/ml-wiki-sentences huggingface dataset:
വാക്സിനേഷൻ വിരുദ്ധ ആക്ടിവിസത്തിന് അദ്ദേഹം പിന്നീട് പ്രശസ്തനായി.
1998 ലെ പഠനത്തെക്കുറിച്ചുള്ള പ്രചാരണം വാക്സിനേഷൻ എടുക്കുന്നതിൽ ഗണ്യമായ കുറവുണ്ടാക്കി.
ഇത് ലോകമെമ്പാടും എലിപ്പനി പടരുന്നതിന് കാരണമായി.
ലണ്ടനിലെ റോയൽ ഫ്രീ ഹോസ്പിറ്റലിൽ കരൾ മാറ്റിവയ്ക്കൽ പ്രോഗ്രാമിൽ സർജനായിരുന്ന അദ്ദേഹം റോയൽ ഫ്രീ, യൂണിവേഴ്സിറ്റി കോളേജ് സ്കൂൾ ഓഫ് മെഡിസിൻ എന്നിവിടങ്ങളിൽ സീനിയർ ലക്ചററും പരീക്ഷണാത്മക ഗ്യാസ്ട്രോഎൻട്രോളജിയിൽ ഓണററി കൺസൾട്ടന്റുമായിരുന്നു.
"പരസ്പര ഉടമ്പടി പ്രകാരം" 2001 ൽ അദ്ദേഹം അവിടെ നിന്ന് രാജിവച്ചു.
തുടർന്ന് അമേരിക്കയിലേക്ക് മാറി.
2004 ൽ, വേക്ക്ഫീൽഡ് ടെക്സസിലെ ഓസ്റ്റിനിലെ തോട്ട്ഫുൾ ഹൗസ് റിസർച്ച് സെന്ററിൽ ജോലി ചെയ്യാൻ തുടങ്ങി.
2010 ഫെബ്രുവരി വരെ എക്സിക്യൂട്ടീവ് ഡയറക്ടറായി സേവനമനുഷ്ഠിച്ചു.
ബ്രിട്ടീഷ് ജനറൽ മെഡിക്കൽ കൗൺസിൽ അദ്ദേഹത്തിനെതിരായ അന്വേഷണഫലത്തിനെത്തുടർന്ന് അദ്ദേഹം രാജിവച്ചു.
ഓട്ടിസവുമായി ബന്ധപ്പെട്ട എന്ററോകോളിറ്റിസിന്റെ ഒരു പുതിയ രൂപം അവകാശപ്പെടുന്ന ഓട്ടിസത്തെക്കുറിച്ചുള്ള 1998 ലെ പ്രബന്ധം പ്രശസ്ത മെഡിക്കൽ ജേണലായ ലാൻസെറ്റിൽ പ്രസിദ്ധീകരിച്ചു.
എന്നിരുന്നാലും, മറ്റ് ഗവേഷകർക്ക് അദ്ദേഹത്തിന്റെ കണ്ടെത്തലുകൾ റിപ്രൊഡൂസ് ചെയ്യാൻ കഴിഞ്ഞില്ല.
സൺ‌ഡേ ടൈംസ് റിപ്പോർട്ടർ ബ്രയാൻ ഡിയർ നടത്തിയ 2004 ലെ അന്വേഷണത്തിൽ വേക്ക്ഫീൽഡിന്റെ ഭാഗത്തുനിന്ന് വെളിപ്പെടുത്താത്ത സാമ്പത്തിക വൈരുദ്ധ്യങ്ങൾ കണ്ടെത്തി.
വേക്ഫീൽഡിന്റെ മിക്ക സഹ-എഴുത്തുകാരും പഠനത്തിന്റെ വ്യാഖ്യാനങ്ങൾക്കുള്ള പിന്തുണ പിൻവലിച്ചു.
ബ്രിട്ടീഷ് ജനറൽ മെഡിക്കൽ കൗൺസിൽ (ജിഎംസി) വേക്ക്ഫീൽഡിനും രണ്ട് മുൻ സഹപ്രവർത്തകർക്കും എതിരായ ദുരുപയോഗ ആരോപണങ്ങളെക്കുറിച്ച് അന്വേഷണം നടത്തി.
ഡീറിന്റെ കണ്ടെത്തലുകളിൽ ശ്രദ്ധ കേന്ദ്രീകരിച്ചു.
വേക്ക്ഫീൽഡ് 1956 ൽ ജനിച്ചു.
പിതാവ് ഒരു ന്യൂറോളജിസ്റ്റും അമ്മ ഒരു ജനറൽ പ്രാക്ടീഷണറുമായിരുന്നു.
ബാത്തിലെ കിംഗ് എഡ്വേർഡ്സ് സ്കൂളിൽ നിന്ന് പുറത്തുപോയ ശേഷം [ സെന്റ് മേരീസ് ഹോസ്പിറ്റൽ മെഡിക്കൽ സ്കൂളിൽ (ഇപ്പോൾ ഇംപീരിയൽ കോളേജ് സ്കൂൾ ഓഫ് മെഡിസിൻ) വൈദ്യശാസ്ത്രം പഠിച്ചു.
1981 ൽ പൂർണ്ണ യോഗ്യത നേടി.
വേക്ക്ഫീൽഡ് 1985 ൽ റോയൽ കോളേജ് ഓഫ് സർജന്റെ ഫെലോ ആയി.
കുറിപ്പുകൾ അവലംബം പുറംകണ്ണികൾ Updated March 2015.
ആൻഡ്രൂ സൈമണ്ട്സ് ഇംഗ്ലീഷ് വിലാസം https://ml.wikipedia.org/wiki/Andrew_Symonds
വലം-കൈയ്യൻ മധ്യനിര ബാറ്റ്സ്മാനും വലം-കൈയ്യൻ സ്പിന്നറുമായിരുന്ന ഒരു മുൻ ഓസ്ട്രേലിയൻ ക്രിക്കറ്ററാണ്‌ ആൻഡ്രൂ സൈമണ്ട്സ് (1975 ജൂൺ 9 - 2022 മേയ് 14).
രണ്ട് തവണ ലോകകപ്പ് ജേതാക്കളായ ടീമിൽ അംഗമായിരുന്നു.
2008ന്റെ പകുതി മുതൽ അച്ചടക്ക ലംഘനത്തിന്റെയും മദ്യപാനത്തിന്റെയും പേരിൽ സൈമണ്ട്സ് ടീമിന്‌ പുറത്തായിരുന്നു .
2009 ജൂണിൽ ട്വന്റി 20 ലോകകപ്പ് ടീമിൽ നിന്നും അദ്ദേഹത്തെ നാട്ടിലേക്കു മടക്കി വിളിച്ചു, അത് സൈമണ്ട്സിന്റെ മൂന്നാമത്തെ സസ്പെൻഷനായിരുന്നു.
പിന്നീടുള്ള ടീം തിരഞ്ഞെടുപ്പുകളിൽ സൈമണ്ട്സിനെ തികച്ചും ഒഴിവാക്കി.
അദ്ദേഹവുമായുള്ള എല്ലാ കരാറുകളും ഓസ്ട്രേലിയൻ ക്രിക്കറ്റ് ബോർഡ് പിൻവലിച്ചു , സൈമണ്ട്സിന്റെ നടപടികൾ ഓസ്ട്രേലിയൻ ക്രിക്കറ്റ് അധികാരികൾക്ക് സഹിക്കാവുന്നതിനും മേലേയായിരുന്നു.
സൈമണ്ട്സിന്റെ പൂർവ്വികർ വെസ്റ്റ് ഇൻഡീസ് പശ്ചാത്തലമുള്ളവരായിരുന്നു.
സൈമണ്ട്സിന്‌ മൂന്ന് മാസം പ്രായമുള്ളപ്പോൾ അദ്ദേഹത്തെ കെന്നും ബാർബറയും ദത്തെടുത്ത് ഓസ്ട്രേലിയയാലേക്ക് കൊണ്ടുവന്നു .
കുട്ടിക്കാലത്തിന്റെ തുടക്കം വടക്കൻ ക്യൂൻസ് ലാൻഡിലെ ചാർട്ടേഴ്സ് ടവറിലാണ്‌ ചിലവഴിച്ച സൈമണ്ട്സ് പ്രാഥമിക വിദ്യാഭ്യാസം നേടിയത് ആൾ സൗൾസ് സെന്റ് ഗബ്രിയേൽസ് സ്കൂളിൽ നിന്നാണ്‌.
കുട്ടിക്കാലം മുതൽ തന്നെ കായികരംഗത്ത് പ്രാഗൽഭ്യം പ്രകടിപ്പിച്ചിരുന്ന സൈമണ്ട്സ് ടൗൺസിവില്ലയിലെ വാൻഡേർസ് ക്ലബ്ബിനു വേണ്ടിയായിരുന്നു അക്കാലത്ത് കളിച്ചിരുന്നത്.
ക്രിക്കറ്റ് ജീവിതം അവലോകനം
ചുറുചുറുക്കും നല്ല ശരീരപ്രകൃതിയുമുള്ള സൈമണ്ട്സ് അക്രമണോത്സുക വലംകൈയ്യൻ ബാറ്റ്സ്മാനും ഓഫ് സ്പിന്നറും മീഡിയം പേസറുമായ തികഞ്ഞ ഒരു ഓൾ റൗണ്ടറാണ്‌.
അസാമാന്യനായ ഒരു ഫീൽഡർ‌ കൂടിയായ സൈമണ്ട്സിന്റെ ഏറുകൾക്ക് നല്ല കൃത്യതയാണുള്ളത്.
റോയ് എന്ന വിളിപ്പേരിലാണ്‌ അറിയപ്പെടുന്നത്.
എഫ്. സ്പ്രിംഗ് ഇംഗ്ലീഷ് വിലാസം https://ml.wikipedia.org/wiki/F.
_spring
ഡോ. ഹെർമൻ ഗുണ്ടർട്ട് ഇംഗ്ളീഷ്-മലയാളം നിഘണ്ടു തയ്യാറാക്കുന്നതിന് അരനൂറ്റാണ്ടു മുമ്പു  മലയാള വ്യാകരണ ഗ്രന്ഥത്തിന്റെ കൈയെഴുത്തു പ്രതി തയ്യാറാക്കിയ ബ്രിട്ടീഷുകാരനാണ് എഫ്. സ്പ്രിംഗ് .
മലബാറിന്റെ ആസ്ഥാനമായിരുന്ന തലച്ചേരിത്തുക്കിടി എന്ന തലശേരിയിൽ കോളനി വാഴ്ച  കാലഘട്ടത്തിൽ നാട്ടുരാജാക്കന്മാർ, പ്രമാണിമാർ, കമ്പനികാര്യക്കാരായ ഉദ്യോഗസ്ഥർ എന്നിവർ അയയ്ക്കുന്ന ഹർജികൾക്കു ഇംഗ്ളീഷ് കമ്പനി അധികാരികൾ നൽകുന്ന മറുപടികൾ മലയാളത്തിലാക്കി കൊടുത്തിരുന്ന ഉദ്യോഗസ്ഥനായിരുന്നു എഫ്. സ്പ്രിംഗ് എന്നു കരുതപ്പെടുന്നു.
1839-ലാണ് തന്റെ ഔട്ട്‌ലൈൻസ് ഓഫ് എ ഗ്രാമർ ഓഫ് ദ മലയാളിം ലാംഗ്വേജ് (Outlines of a Grammar of the Malayalim Language, as Spoken in the Provinces of North and South Malabar and the Kingdoms of Travancore and Cochin)  എന്ന മലയാള വ്യാകരണ ഗ്രന്ഥം എന്ന കൈപുസ്തകം സ്പ്രിങ് പ്രസിദ്ധീകരിച്ചത്.
ഈസ്റ്റിന്ത്യാ കമ്പനിയിൽ ജോലി ചെയ്തിരുന്ന യൂറോപ്യൻ ഉദ്യോഗസ്ഥർക്കു മലയാളഭാഷാ സഹായിയായിട്ടാണ് ഈ ഗ്രന്ഥം രചിച്ചതെന്നു ചരിത്രരേഖകളിൽ പറയുന്നു.
അവലംബം ↑ {{ cite book }} : | first= missing | last= ( help )
എഫ്.എ.എസി.
ടി. ജയദേവവർമ്മ ഈ ജീവിച്ചിരിക്കുന്ന വ്യക്തിയുടെ ജീവചരിത്ര ലേഖനത്തിൽ പരിശോധനായോഗ്യതയുള്ള അവലംബങ്ങളോ ഉറവിടങ്ങളോ ഉൾപ്പെടുന്നില്ല .
Find sources: "എഫ്.എ.എസി.ടി. ജയദേവവർമ്മ" – news · newspapers · books · scholar · JSTOR ( 2021 ജൂലൈ ) ( Learn how and when to remove this message ) Shree Krishnan - Pacha Vesham - FACT Jayadeva Varma
കേരളത്തിലെ പ്രമുഖ കഥകളി കലാകാരന്മാരിൽ ഒരാളാണു ശ്രീ FACT ജയദേവ വർമ്മ.
പച്ച, കത്തി, മിനുക്കു എന്നിവയാണ് അദ്ദേഹത്തിൻറെ പ്രത്യേകതകൾ.
1955 ൽ എറണാകുളം ജില്ലയിലെ കാഞ്ഞൂർ (കാലടിക്കു അടുത്ത്) എന്ന ദേശത്തു ശ്രീ കെ സി ആർ വർമ്മയുടെയും (അക്ഷര ശ്ലോക വിദ്വാൻ) ശ്രീമതി നന്ദിനി വർമ്മയുടെയും മകനായി ജനനം.
കഥകളി പഠനം
കുട്ടികാലത്തു തന്നെ കഥകളിയിൽ അതീവ തത്പരനായ അദ്ദേഹം FACT കഥകളി വിദ്യാലയത്തിൽ (ഉദ്യോഗമണ്ഡൽ, കൊച്ചിൻ) നിന്നും ശ്രീ കലാമണ്ഡലം വൈക്കം കരുണാകരൻ ആശാൻ ശ്രീ കുടമാളൂർ കരുണാകരൻ നായർ ആശാൻ ശ്രീ FACT ഭാസ്കരൻ ആശാൻ എന്നിവരുടെ കീഴിൽ 6 കൊല്ലം കഥകളി അഭ്യസിച്ചു.
ശേഷം ശ്രീ കോട്ടക്കൽ കൃഷ്ണൻകുട്ടി ആശാൻറെ (PSV Natyasangham) അടുത്തു പഠനം തുടർന്നു.
FACT Jayadeva Varma, Different Veshams
പഠനത്തിനു ശേഷം പത്മശ്രീ കലാമണ്ഡലം കൃഷ്ണൻ നായർ ആശാൻറേയും ഇഞ്ചകാട് രാമചന്ദ്രൻ പിള്ള ആശാൻറെയും കീഴിൽ തിരുവനന്തപുരം MARGI കഥകളി വിദ്യാലയവുമായി ചേർന്ന് ധാരാളം പ്രവർത്തനങ്ങളിൽ ഏർപ്പെട്ടു.
ശേഷം കേരളത്തിനു ഉടനീളം നിരവധി കുട്ടികളെ കഥകളി അഭ്യസിപ്പിച്ചു.
1989 മുതൽ തിരുവനന്തപുരം ദൂരദർശൻ കേന്ദ്രത്തിൽ ‘A’ Grade ആർട്ടിസ്റ്റ് ആണ് ഇദ്ദേഹം.
കൂടാതെ പ്രശസ്ത സിനിമ സംവിധായകനായ ശ്രീ രാജസേനൻ സാറിൻറെ കൂടെ 6 ഓളം സിനിമകളിൽ അസിസ്റ്റന്റ് ഡയറക്ടർ ആയും പ്രവർത്തിച്ചു.
പുരസ്കാരങ്ങൾ Hanuman by FACT Jayadeva Varma
M.K.K NAYAR Award, 2012
എഫ്.സി. കേരള
കേരളത്തിലെ തൃശൂർ ആസ്ഥാനമായി പ്രവർത്തിക്കുന്ന ഒരു ഇന്ത്യൻ പ്രൊഫഷണൽ ഫുട്ബോൾ ക്ലബ്ബാണ് FC Kerala .
2017-18 ലെ ഐ-ലീഗ് രണ്ടാം ഡിവിഷനിലൂടെയാണ് ക്ലബ്ബ് ദേശീയതല ഫുട്ബോളിൽ അരങ്ങേറ്റം കുറിച്ചത്.
കേരള പ്രീമിയർ ലീഗിലും അവർ മത്സരിക്കുന്നുണ്ട്.
സാമ്പത്തിക പ്രതിസന്ധിയിലായ മുൻഗാമികളേക്കാൾ മികച്ച രീതിയിൽ സംസ്ഥാനത്തെ ഫുട്ബോൾ ആരാധകരെ എത്തിക്കുക എന്ന ലക്ഷ്യത്തോടെ 2014 ൽ ആരംഭിച്ച ഒരു ക്രൗഡ് ഫണ്ട് സംരംഭമാണ് എഫ്സി കേരള.
കേരളത്തിന്റെ സ്വന്തം ക്ലബ് ആക്കാനാണ് എഫ്‌സി കേരള എന്ന പേര് സ്ഥാപിച്ചത്.
ജനങ്ങളുടെ ഫുട്ബോൾ ടീമായി മാറുകയാണ് തങ്ങളുടെ പ്രധാന ലക്ഷ്യമെന്ന് ക്ലബ്ബിന്റെ സിഇഒ നാരായണ മേനോൻ പറഞ്ഞു.
2014-ൽ രൂപീകൃതമായ എഫ്‌സി കേരള, കേരള ഫുട്‌ബോൾ അസോസിയേഷൻ സംഘടിപ്പിച്ച പ്രൊഫഷണൽ ലീഗായ കേരള പ്രീമിയർ ലീഗിൽ കളിച്ചുകൊണ്ടാണ് യാത്ര തുടങ്ങിയത്.
മൂന്ന് വർഷത്തിന് ശേഷം, ക്ലബ് ഐ-ലീഗ് രണ്ടാം ഡിവിഷനിൽ അരങ്ങേറ്റം കുറിച്ചു.
ആദ്യ മത്സരത്തിൽ ഫത്തേഹ് ഹൈദരാബാദിനെ 2–1ന് തകർത്താണ് എഫ്‌സി കേരള വിജയം നേടിയത്.
2019–20 രണ്ടാം ഡിവിഷൻ ലീഗിൽ എഫ്‌സി കേരള ഗ്രൂപ്പ് സിയിൽ 7 മത്സരങ്ങൾ കളിച്ച് 9 പോയിന്റ് നേടിയെങ്കിലും പിന്നീട് സാമ്പത്തിക പ്രതിസന്ധിയിലേക്ക് നീങ്ങി.
കിറ്റ് നിർമ്മാതാക്കളും ഷർട്ട് സ്പോൺസർമാരും കാലഘട്ടം കിറ്റ് നിർമ്മാതാവ് ഷർട്ട് സ്പോൺസർ 2017-2019 യോഗക്ഷേമം ലോൺസ് 2020-നിലവിൽ യോഗ ലോൺസ് സ്റ്റേഡിയം തൃശൂർ മുനിസിപ്പൽ കോർപ്പറേഷൻ സ്റ്റേഡിയം
തൃശൂർ മുനിസിപ്പൽ കോർപ്പറേഷൻ സ്റ്റേഡിയമാണ് എഫ്‌സി കേരള തങ്ങളുടെ ഹോം ഗ്രൗണ്ടായി ഉപയോഗിക്കുന്നത്.
കൃത്രിമ ടർഫും 15,000 കാണികൾക്ക് ഇരിക്കാനുള്ള സൗകര്യവുമുണ്ട്.
1978-ൽ തുറന്ന ഈ സ്റ്റേഡിയം സാധാരണയായി പാലസ് സ്റ്റേഡിയം അല്ലെങ്കിൽ TMC സ്റ്റേഡിയം എന്നാണ് അറിയപ്പെടുന്നത്.
പിന്തുണയ്ക്കുന്നവർ
2017 മുതൽ റെഡ് വാരിയേഴ്‌സ് എന്ന പേരിൽ തൃശൂർ ആസ്ഥാനമായുള്ള അംഗീകൃത ഫാൻസ് ക്ലബ് പിന്തുണയുമായി രംഗത്തുണ്ട്.
മുനിസിപ്പൽ കോർപ്പറേഷൻ സ്റ്റേഡിയത്തിൽ ശരാശരി 15,000 ത്തോളം പേർ കാണുന്നുണ്ട്.
2020 സ്ക്വാഡ് നിലവിലെ സാങ്കേതിക ജീവനക്കാർ
2020 ഓഗസ്റ്റ് 20 മുതൽ സ്ഥാനം പേര് മുഖ്യ പരിശീലകൻ ഒഴിഞ്ഞുകിടക്കുന്നു അസിസ്റ്റന്റ് കോച്ച് കെ എ നവാസ് ഫിസിയോ ഹൈദർ അലി സാങ്കേതിക ഡയറക്ടർ വി എ നാരായണ മേനോൻ യുവജന പരിപാടികൾ
2020-ൽ തൃശ്ശൂരിൽ ഒരു റസിഡൻഷ്യൽ ഫുട്ബോൾ അക്കാദമി തുറക്കുന്നതായി എഫ്സി കേരള പ്രഖ്യാപിച്ചു.
നിലവിൽ, ക്ലബ് തൃശ്ശൂരിൽ ഒരു സോക്കർ സ്കൂൾ നടത്തുന്നു, അവിടെ 5 നും 20 നും ഇടയിൽ പ്രായമുള്ള 800 ഓളം കുട്ടികൾ ഇന്ത്യയിലെ മികച്ച ഫുട്ബോൾ പരിശീലകരുടെ മാർഗ്ഗനിർദ്ദേശത്തിൽ പരിശീലനം നേടുന്നു.
റസിഡൻഷ്യൽ അക്കാദമിയുടെ സമാരംഭത്തോടെ, എഫ്‌സി കേരള യുവതാരങ്ങൾക്ക് എഫ്‌സി കേരള കുടുംബത്തിന്റെ പ്രൊഫഷണൽ രീതിയുമായി ബന്ധപ്പെടാനുള്ള അവസരങ്ങൾ നൽകുന്നു.
കളിക്കാരെ ഭാവി പൗരന്മാരായി വാർത്തെടുക്കുന്ന വ്യക്തിത്വ വികസനവും എഫ്‌സി കേരള ലക്ഷ്യമിടുന്നു.
ക്ലബ്ബിന്റെ U-13, U-15, U-18 ടീമുകൾ അതത് AIFF യൂത്ത് ഐ-ലീഗ് ടൂർണമെന്റുകളിൽ പങ്കെടുത്തിട്ടുണ്ട്, അതേസമയം U-9, U-10, U-11 പ്രാദേശിക AIFF ബേബി ലീഗ് ടൂർണമെന്റുകളിൽ കളിക്കുന്നു.
എഫ്‌സി കേരളയുടെ യൂത്ത് ടീമുകൾ (വിവിധ പ്രായ വിഭാഗങ്ങൾ) തൃശൂർ കോർപ്പറേഷൻ സ്റ്റേഡിയം, സെന്റ് അലോഷ്യസ് സ്കൂൾ ഗ്രൗണ്ട്, ശ്രീ കേരള വർമ്മ കോളേജ് ഗ്രൗണ്ട് എന്നിവിടങ്ങളിൽ കളിക്കുന്നു.
ഇതും കാണുക കേരളത്തിലെ ഫുട്ബോൾ ക്ലബ്ബുകളുടെ പട്ടിക ബഹുമതികൾ
ലീഗ് ഐ-ലീഗ് രണ്ടാം ഡിവിഷൻ
ഗ്രൂപ്പ് ഘട്ടം (1): 2017–18 കേരള പ്രീമിയർ ലീഗ്
സെമി ഫൈനൽ (1): 2018–19 അവലംബം ↑ ↑ ↑ ↑ ↑ ↑ ↑ ↑ ↑ ↑ ബാഹ്യകണ്ണികൾ എഫ്‌സി കേരള ക്ലബ് പ്രൊഫൈൽ
എഫ്.ആർ. ഫരീദി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Fazlur_Rahman_Faridi
ഡോ. എഫ്.ആർ. ഫരീദി .
പൂർണ്ണനാമം ഡോ. ഫസലുറഹ്മാൻ ഫരീദി .
പ്രശസ്ത സാമ്പത്തികശാസ്ത്ര വിചക്ഷണൻ.
ഇസ്ലാമിക പണ്ഡിതനും ഗ്രന്ഥകർത്താവും ജമാഅത്തെ ഇസ്ലാമി അഖിലേന്ത്യാ കൂടിയാലോചനാ സമിതിയംഗവുമായിരുന്നു.
1932ൽ ഉത്തർപ്രദേശിലെ ജോൻപൂർ മച്ച്ലി ഷഹറിൽ ജനനം.
ജോൻപൂരിൽ പ്രാഥമിക വിദ്യാഭ്യാസം.
റാംപൂരിലെ ഇസ്ലാമിക കലാലയത്തിൽ നിന്ന് അറബി ഭാഷയും ഇസ്ലാമിക വിഷയങ്ങളും പഠിച്ചു.
അലീഗഡ് മുസ്ലിം യൂനിവേഴ്‌സിറ്റിയിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദവും ഡോക്ടറേറ്റും നേടി.
ഇന്ത്യയിലും വിദേശത്തുമായി അധ്യാപക സേവനമനുഷ്ടിച്ചു.
2011 ജൂലൈ 25 ന് അന്തരിച്ചു.
അലീഗഡ് മുസ്ലിം യൂനിവേഴ്‌സിറ്റിയിൽ സാമ്പത്തികശാസ്ത്ര പ്രൊഫസറായി ദീർഘകാലം ജോലിചെയ്തു.
ഇന്ത്യൻ അസോസിയേഷൻ ഫോർ ഇസ്ലാമിക് ഇക്കണോമിക്‌സ് ചെയർമാൻ , ഇന്ത്യൻ സെന്റർ ഫോർ ഇസ്ലാമിക് ഫിനാൻസ് ചെയർമാൻ, റേഡിയൻസ് ഇംഗ്‌ളീഷ് വാരികയുടെ എഡിറ്റർ, സിന്ദഗി നൌ എന്ന ഉറുദുമാസികയുടെ എഡിറ്റർ എന്നീ നിലകളിലും ശ്രദ്ധേയനായിരുന്നു.
1949 മുതൽ ജമാഅത്തെ ഇസ്ലാമിയുമായി  ജമാഅത്തെ ഇസ്ലാമി കേന്ദ്ര കൂടിയാലോചന സമിതിയിലും ഉത്തർപ്രദേശ് സംസ്ഥാനസമിതിയിലും അംഗമായിരുന്നു.
കൂടാതെ സംഘടനയുടെ ഗവേഷണ പഠന ഗ്രൂപ്പിന്റെ ഡയറക്ടറായും പ്രവർത്തിച്ചിട്ടുണ്ട്.
ഇംഗ്ലീഷ് ഉറുദു ഭാഷകളിൽ നിരവിധി ഗ്രന്ഥങ്ങൾ രചിക്കുകയും അനവധി ഗവേഷണ പ്രബന്ധങ്ങൾക്ക് മേൽനോട്ടം വഹിക്കുകയും ചെയ്തു.
കൂടാതെ വിവിധ ട്രസ്റ്റുകളുടെയും ഉത്തരവാദിത്തങ്ങൾ വഹിച്ചിരുന്നു.
ശ്രദ്ധേയ രചനകൾ
സാമ്പത്തികം, ആഗോളവൽകരണം, സാമൂഹിക പുനരുദ്ധാനം, മതത്തിനെതിരെയുള്ള പ്രചാരണങ്ങൾ തുടങ്ങിയ അനേകം വിഷയങ്ങളിൽ ലേഖനങ്ങളും ലഘു പുസ്തകങ്ങളുമുണ്ട്.
ഇസ്ലാമിക സാമ്പത്തിക ശാസ്ത്രത്തെ കുറിച്ച് എട്ട് കനപ്പെട്ട ഗ്രന്ഥങ്ങൾ രചിച്ചിട്ടുണ്ട്.
സാമ്പത്തിക വിഷയങ്ങളിൽ കൃത്യമായ ഉൾക്കാഴ്ചയുള്ള പൂസ്തകങ്ങൾ മലയാളമുൾപ്പെടെയുള്ള ഭാഷകളിലേക്ക വിവർത്തനം ചെയ്തിട്ടുണ്ട്.
Nature and Significance of Economic Activity in Islam.
Towards a Theory of Fiscal Policy in Islam.
Economic Developments and Islamic Moral Values.
Essays in Islamic Economic Analysis.
Islamic Economics and Economy of Indian Muslims.
Living as a Muslim in a Plural Society.
Economic Development and Fiscal Policy in Egypt.
Indian Economic Development and Planning(1951-1965).
എഫ്.ഐ.ആർ. (സിനിമ) ഇംഗ്ലീഷ് വിലാസം https://ml.wikipedia.org/wiki/FIR_film
ഷാജി കൈലാസിന്റെ സംവിധാനത്തിൽ സുരേഷ് ഗോപി , ബിജു മേനോൻ , എൻ.എഫ്. വർഗ്ഗീസ് , ജനാർദ്ദനൻ , ഇന്ദ്രജ എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് എഫ്.ഐ.ആർ. സുനിത പ്രൊഡക്ഷൻസിന്റെ ബാനറിൽ എം. മണി നിർമ്മിച്ച ഈ ചിത്രം അരോമ റിലീസ് വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഡെന്നീസ് ജോസഫ് ആണ്.
അഭിനേതാക്കൾ അഭിനേതാവ് കഥാപാത്രം സുരേഷ് ഗോപി മൊഹമ്മദ് സർക്കാർ ഐ.പി.എസ്. ബിജു മേനോൻ ഗ്രിഗറി എൻ.എഫ്. വർഗ്ഗീസ് ജനാർദ്ദനൻ മുഖ്യമന്ത്രി ദേവൻ ഗിരിധർ ബറുവ മോഹൻ ജോസ് ബഷീർ കെ.ബി. ഗണേഷ് കുമാർ റോയ് അലക്സ് കുഞ്ചൻ കരമന ജനാർദ്ദനൻ നായർ ഫാദർ പൌലോസ് നാരായണൻ നായർ താഹിർ സാഹിബ് മണിയൻപിള്ള രാജു ഗുരുമൂർത്തി നരേന്ദ്രപ്രസാദ് റഹീം ഹാജി ഭീമൻ രഘു ചക്രപാണി സായി കുമാർ അസീസ് ജോൺ വർഗ്ഗീസ് അഗസ്റ്റിൻ കുഞ്ഞലവി ഇന്ദ്രജ പ്രിയങ്ക സംഗീതം
അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം ശ്രീകർ പ്രസാദ് കല ബോബൻ ചമയം മോഹൻദാസ് , തോമസ് വസ്ത്രാലങ്കാരം മനോജ് ആലപ്പുഴ , മുത്തു സംഘട്ടനം ത്യാഗരാജൻ നിർമ്മാണ നിയന്ത്രണം അരോമ മോഹൻ അസോസിയേറ്റ് ഡയറൿടർ എം. പത്മകുമാർ പുറത്തേക്കുള്ള കണ്ണികൾ എഫ്.ഐ.ആർ. ഇന്റർനെറ്റ് മൂവി ഡാറ്റാബേസിൽ എഫ്.ഐ.ആർ. – മലയാളസംഗീതം.
എഫ്.എ. കപ്പ് ഇംഗ്ലീഷ് വിലാസം https://ml.wikipedia.org/wiki/FA_Cup
ഇംഗ്ലണ്ടിലെ ഒരു നോക്ക് ഔട്ട് ഫുട്ബോൾ മത്സരമാണ് എഫ്.എ. കപ്പ് എന്നറിയപ്പെടുന്ന ദ ഫുട്ബോൾ അസോസിയേഷൻ ചലഞ്ച് കപ്പ് .
ലോകത്തിലെ ഏറ്റവും പഴയ ഫുട്ബോൾ മത്സരമാണിത്.
അവസാനമായി 2014 -ൽ വെംബ്ലി വെച്ച്  നടന്ന  ഫൈനലിൽ ഹൾ സിറ്റി യെ 3-2 ന്  തോൽപ്പിച്ച് ആഴ്സണൽ എഫ്.സി. കിരീടം നേടി.
ദ ഫുട്ബോൾ ലീഗ് -ലും പ്രീമിയർ ലീഗ് -ലും  കളിക്കുന്ന ടീമുകളാണ് എഫ്.എ. കപ്പിൽ പങ്കെടുക്കുന്നത്.
മൈതാനം ഫൈനൽ നടക്കാറുള്ള ലണ്ടനിലെ വെംബ്ലി ഗ്രൗണ്ട്.
ലണ്ടനിലെ വെംബ്ലിയിലാണ്   കഴിഞ്ഞ  കുറേ കാലങ്ങളായി ഫൈനൽ മത്സരങ്ങൾ നടക്കാറുള്ളത്.2001 മുതൽ 2006 വരെ കാർഡിഫിലുള്ള മില്ലേനിയം ഗ്രൗണ്ടിലാണ് നടന്നിരുന്നത്.
1872 ലെ ആദ്യ മത്സരം നടന്നത് സൌത്ത് ലണ്ടനിലുള്ള കേന്നിങ്ങ്ടൻ ഗ്രൗണ്ടിലാണ്.
എഫ്.എ.സി.ടി. സ്റ്റേഡിയം
കൊച്ചിയിലെ എലൂരിലുള്ള ഒരു മൾട്ടി പർപ്പസ് സ്റ്റേഡിയമാണ് തിരുവിതാംകൂർ ഗ്രൗണ്ട് അല്ലെങ്കിൽ എഫ്.എ.സി.ടി സ്റ്റേഡിയം ഫെർട്ടിലൈസേഴ്സ് ആന്റ് കെമിക്കൽസ് ട്രാവൻകൂർ ഗ്രൗണ്ട് എന്ന സംഘത്തിന്റെ ഉടമസ്ഥതയിലുള്ളതാണ് ഈ സ്റ്റേഡിയം.
1965 ൽ രണ്ട് രഞ്ജി ട്രോഫി മത്സരങ്ങൾ ഈ സ്റ്റേഡിയത്തിൽ നടന്നിട്ടുണ്ട്.
ആന്ധ്ര ക്രിക്കറ്റ് ടീമിനെതിരെ യും ഹൈദരാബാദിനെതിരെയുമായിരുന്നു അതിൽ കേരള ക്രിക്കറ്റ് ടീം മത്സരച്ചത്.
1992 ന് ശേഷം ഫസ്റ്റ് ക്ലാസ് മത്സരങ്ങളൊന്നും ഇവിടെ നടന്നിട്ടില്ല ഇതും കാണുക എലൂർ പരാമർശങ്ങൾ പുറത്തേക്കുള്ള കണ്ണികൾ ക്രിക്കറ്റാർക്കിവ് cricinfo വിക്കിമാപിയ FAC Archived 2019-07-30 at the Wayback Machine .
എഫ്.എ. കമ്യൂണിറ്റി ഷീൽഡ് ഇംഗ്ലീഷ് വിലാസം https://ml.wikipedia.org/wiki/FA_Community_Shield
എഫ്.എ. പ്രീമിയർ ലീഗ് ജേതാക്കളും എഫ്.എ. കപ്പ് ജേതാക്കളും തമ്മിൽ വർഷത്തിലൊരിക്കൽ നടക്കുന്ന ഒരു ഇംഗ്ലീഷ് അസോസിയേഷൻ ഫുട്ബോൾ ട്രോഫിയാണ് ദ ഫുട്ബോൾ അസോസിയേഷൻ കമ്യൂണിറ്റി ഷീൽഡ് .
ചാരിറ്റി ഷീൽഡ് എന്നാണ് ഇത് മുമ്പ് അറിയപ്പെട്ടിരുന്നത്.
പല രാജ്യങ്ങളിലും നടത്തി വരുന്ന സൂപ്പർ കപ്പുകൾക്ക് സമാനമാണിത്.
1908-09 സീസണിലാണ് ഇത് ആദ്യമായി നടത്തപ്പെട്ടത്.
സീസണിന്റെ ആരംഭത്തിലാണ് ഇത് നടത്തപ്പെടുക.
1974 മുതൽ വെംബ്ലി സ്റ്റേഡിയം കമ്യൂണിറ്റി ഷീൽഡിന്റെ സ്ഥിരം വേദിയാക്കപ്പെട്ടു.
ഇംഗ്ലണ്ടിലുടനീളമുള്ള പല ജീവകാര്യപ്രവർത്തനങ്ങൾക്കായി പണം കണ്ടെത്തുന്നതിനുള്ള എഫ്.എ.-യുടെ ശ്രമത്തിൽ കമ്യൂണിറ്റി ഷീൽഡ് പ്രധാന പങ്ക് വഹിക്കുന്നു.
മാഞ്ചസ്റ്റർ യുണൈറ്റഡാണ് ഏറ്റവും കൂടുതൽ തവണ കമ്യൂണിറ്റി ഷീൽഡ് നേടീയ ക്ലബ്.
17 തവണയാണ് അവർ ഈ ട്രോഫി നേടിയിട്ടുള്ളത്.
2012ൽ ചെൽസിയെ 2-3ന് തോൽപ്പിച്ച് മാഞ്ചസ്റ്റർ സിറ്റി കിരീടം നേടി.
കറാച്ചി സർക്കുലർ റെയിൽവേ
കറാച്ചി സർക്കുലർ റെയിൽവേ (ചുരുക്കത്തിൽ കെസിആർ ) ( ഉർദു : کراچی سرکلر ریلوے ‬ , സിന്ധി : ڪراچي سرڪيولر ) കറാച്ചി മെട്രോപൊളിറ്റൻ ഏരിയയിൽ സേവനം നൽകുന്ന പാകിസ്ഥാനിലെ സിന്ധിലെ കറാച്ചിയിൽ ഭാഗികമായി സജീവമായ ഒരു പ്രാദേശിക പൊതുഗതാഗത സംവിധാനമാണ്.
കെസിആർ 1964 മുതൽ 1994 വരെ പൂർണ്ണമായി പ്രവർത്തനക്ഷമമായിരുന്നു.
1999 ൽ അത് പെട്ടെന്ന് അടച്ചുപൂട്ടി.
2001 മുതൽ , കറാച്ചി സർക്കുലർ റെയിൽവേ പുനരാരംഭിക്കാനുള്ള നിരവധി  ശ്രമങ്ങൾ നടത്തുകയും 2020 നവംബറിൽ പാകിസ്ഥാൻ സുപ്രീം കോടതിയുടെ ഉത്തരവനുസരിച്ച് കെസിആർ ഭാഗികമായി അതിൻറെ പ്രവർത്തനങ്ങൾ പുനരുജ്ജീവിപ്പിക്കുകയും ചെയ്തു.
ചുന്ദ്രിഗർ റോഡിലെ കറാച്ചി സിറ്റി സ്റ്റേഷൻ അതിന്റെ ഹബ്ബ് ആയിരുന്നു.
അതിനാൽ, കെസിആറിന്റെ പുനരുജ്ജീവിപ്പിച്ച പ്രവർത്തനങ്ങൾ വടക്ക് ഗഡാപ്പ് വരെയും കിഴക്ക് ധബെജി വരെയും തെക്ക് കിയാമാരി വരെയും പടിഞ്ഞാറ് ബലൂചിസ്ഥാനിലെ ഹബ്ബ് വരെയും വ്യാപിക്കും.
പുനരുജ്ജീവിപ്പിച്ച കെസിആറിൻ്റെ പ്രവർത്തനം കറാച്ചിയിലെ ഒരു പ്രാദേശിക പൊതുഗതാഗത സംവിധാനമായി മാറാൻ ഉദ്ദേശിച്ചുള്ളതാണ്.
നഗര കേന്ദ്രത്തെ നഗരത്തിനുള്ളിലെ നിരവധി വ്യാവസായിക വാണിജ്യ ജില്ലകളുമായും പുറം പ്രദേശങ്ങളുമായും ബന്ധിപ്പിക്കുകയെന്ന ലക്ഷ്യത്തോടെയാണ് അത് പുനരാരംഭിച്ചത്.
കെസിആറിന്റെ പുനരുജ്ജീവന ശ്രമങ്ങൾ 1999-ൽ അത് പ്രവർത്തനരഹിതമായതിന് ശേഷം നിരവധി തവണ നടന്നിരുന്നു.
പ്രധാനമായും സാമ്പത്തികവും പിന്നെ രാഷ്ട്രീയവുമായ പിന്തുണയുടെ അഭാവം മൂലം പുനരുജ്ജീവനം പൂർത്തീകരിക്കപ്പെടാതെ പോയി.
2017 മെയ് മാസത്തിൽ, പാകിസ്ഥാൻ ഫെഡറൽ ഗവൺമെന്റ് ഒരു  27.9 ബില്യൺ പാകിസ്ഥാനി രൂപയുടെ കെസിആർ പുനഃസ്ഥാപന പാക്കേജ് അനുവദിച്ചുകൊണ്ട് ഉത്തരവായി,  എന്നിരുന്നാലും സിന്ധ് പ്രവിശ്യാ സർക്കാരുമായുള്ള തർക്കങ്ങളും  കാലതാമസവും കാരണം ആത്യന്തികമായി ആ ധനസഹായം റദ്ദാക്കുന്നതിൽ കലാശിച്ചു  കാര്യങ്ങൾ.
2020 ഓഗസ്റ്റിൽ, ഫെഡറൽ ഗവൺമെന്റ് 10.5 ബില്യൺ രൂപയുടെ കെസിആർ പുനഃസ്ഥാപിക്കുന്നതിനുള്ള  ഒരു പുനരധിവാസ പാക്കേജ് അംഗീകരിച്ചു.
പാകിസ്ഥാൻ റെയിൽവേയിലെ മുതിർന്ന ഉദ്യോഗസ്ഥൻ അമീർ മുഹമ്മദ് ദൗദ്‌പോട്ടയുടെ അഭിപ്രായത്തിൽ, അംഗീകരിച്ച തുക കൊണ്ട് കറാച്ചി-പെഷവാർ റെയിൽവേ ലൈനിന്റെ പുനരുദ്ധാരണത്തെ പോലെ, കെസിആറിന്റെ പുനരുദ്ധാരണ പദ്ധതിയുടെ ഒന്നാം ഘട്ടവും രണ്ടാം ഘട്ടവും മാത്രമാണ് ലക്ഷ്യമിടുന്നത്.
പ്രസിഡന്റ് അയൂബ് ഖാന്റെ കാലത്താണ് കറാച്ചി സർക്കുലർ റെയിൽവേ നിലവിൽ വന്നത്.
കറാച്ചിയിലെ വർദ്ധിച്ചുവരുന്ന ജനസംഖ്യയ്ക്കും ചുറ്റുമുള്ള സബർബൻ കമ്മ്യൂണിറ്റികൾക്കും മികച്ച ഗതാഗത സൗകര്യങ്ങൾ ലഭ്യമാക്കുക എന്ന ലക്ഷ്യത്തോടെ 1964-ൽ പാകിസ്ഥാൻ റെയിൽവേയുടെ ഭരണത്തിന് കീഴിൽ കെസിആർ പ്രവർത്തനങ്ങൾ ആരംഭിച്ചു.
യഥാർത്ഥ കെസിആർ ലൈൻ കറാച്ചി സിറ്റി സ്റ്റേഷനിൽ നിന്ന് നീണ്ട് ഡ്രഗ് റോഡ് സ്റ്റേഷനിൽ അവസാനിച്ചു.
ആ വർഷം 6 ദശലക്ഷം യാത്രക്കാരെ വഹിച്ചു.
അതിന്റെ തൽക്ഷണ വിജയം പാകിസ്ഥാൻ റെയിൽവേയെ അതിന്റെ പ്രവർത്തനത്തിന്റെ ആദ്യ വർഷത്തിൽ തന്നെ ഗണ്യമായ ലാഭമുണ്ടാക്കുവാൻ സഹായിച്ചു.
1970-ൽ, കെസിആർ  കിഴക്ക് ദിശയിൽ ലാന്ധി ജംഗ്ഷൻ സ്റ്റേഷനിലേക്ക് നീട്ടി ലൈൻ വികസിപ്പിച്ചു.
പുതിയ ട്രാക്ക് പടിഞ്ഞാറോട്ട് നീട്ടി.
അങ്ങനെ 1970-ൽ കറാച്ചി പോർട്ട് ട്രസ്റ്റ് ഹാൾട്ട് സ്റ്റേഷനും വസീർ മാൻഷൻ സ്റ്റേഷനും പ്രവർത്തനം ആരംഭിച്ചു.
1970കളിലുടനീളം, ട്രാക്ക് പടിഞ്ഞാറോട്ടും വടക്കോട്ട് വടക്കൻ നാസിമാബാദിലേക്കും നീട്ടി കറാച്ചിയിലെ നിരവധി പാർപ്പിട, വ്യാവസായിക മേഖലകൾക്ക് ചുറ്റും ഒരു "ലൂപ്പ് ലൈൻ" രൂപീകരിച്ചു.
അതിന്റെ ഉച്ചസ്ഥായിയിൽ, കെസിആർ 104 പ്രതിദിന ട്രെയിനുകൾ ഓടിച്ചു, അതിൽ 80 ട്രെയിനുകൾ മെയിൻ ലൈനിലും ബാക്കി 24 ട്രെയിനുകൾ ലൂപ്പ് ലൈനിലും ഓടി.
1990-കളിൽ, പ്രവർത്തനച്ചെലവ് വർധിച്ചു.
അതേസമയം തന്നെ യാത്രക്കാരോടുള്ള ജീവനക്കാരുടെ സമീപനം മോശമായതും യാത്രക്കാർ യാത്രാക്കൂലി കൊടുക്കാതെ യാത്ര ചെയ്യുന്ന സംസ്കാരവും കാരണം കെസീആറിൻ്റെ വരുമാനം കുറഞ്ഞു.
ഈ സമയത്ത് സ്വകാര്യ വാഹന ഉടമകൾ കെസിആർ ജീവനക്കാരെ കരാറിൽ എടുത്തു.
1994 ആയപ്പോഴേക്കും കെസിആർ കെടുകാര്യസ്ഥത മൂലം വലിയ നഷ്ടത്തിലായി.
തൽഫലമായി, ഭൂരിഭാഗം ട്രെയിനുകളും നിർത്തലാക്കി.
ചുരുക്കം ചിലത് മാത്രം ലൂപ്പിൽ ഓടി.
വളർന്നുവരുന്ന ഗതാഗത മാഫിയയുടെ സമ്മർദ്ദം താങ്ങാനാവാതെ പാകിസ്ഥാൻ റെയിൽവേ കെസിആർ 1999-ൽ ഉപേക്ഷിച്ചു.
കുറച്ച് യാത്രക്കാരെവച്ച് നഗരത്തിലുടനീളമുള്ള ട്രെയിനുകൾ ഓടിക്കുന്നത് പാകിസ്ഥാൻ റെയിൽവേയ്ക്ക് നഷ്ടമുണ്ടാക്കി എന്ന് പറയപ്പെടുന്നതായിരുന്നു സർവീസ് നിർത്തലാക്കിയതിന്റെ ഔദ്യോഗിക കാരമായി പറയപ്പെട്ടത്.
മറ്റൊരു വീക്ഷണഗതി സൂചിപ്പിക്കുന്നത് സ്വകാര്യ ട്രാൻസ്പോർട്ടർമാർ റെയിൽവേയിലെ ചില അഴിമതിക്കാരായ ജീവനക്കാരുമായി ഗൂഢാലോചന നടത്തി യാത്രക്കാരിൽ ഭൂരിഭാഗവും തങ്ങളുടെ വാഹനങ്ങളിൽ അവരെ കയറ്റി കൊണ്ടുപോകാനുള്ള അവരുടെ ആഗ്രഹം നിറവേറ്റാൻ ശ്രമിച്ചു എന്നാണ്.
പാകിസ്ഥാൻ റെയിൽവേയുടെ കെടുകാര്യസ്ഥതയ്‌ക്കെതിരെയും കറാച്ചിയിലെ റോഡ് ട്രാൻസ്‌പോർട്ട് മാഫിയയ്‌ക്കെതിരെയും കടുത്ത വിമർശനങ്ങൾ ഉയർന്നിരുന്നു.
2005-ൽ, കറാച്ചിയുടെ വർദ്ധിച്ചുവരുന്ന ഗതാഗത ആവശ്യങ്ങൾ നിറവേറ്റുന്നതിനായി കെസിആറിന്റെ പുനരുജ്ജീവന പദ്ധതികൾ ആരംഭിച്ചുവെങ്കിലും പൂർണ്ണമായി യാഥാർത്ഥ്യമായില്ല.
2009-ൽ, കറാച്ചി അർബൻ ട്രാൻസ്‌പോർട്ട് കോർപ്പറേഷൻ നിർദ്ദേശിക്കപ്പെട്ടു അതിൽ കെസിആർ ഒരു അർദ്ധ സ്വയംഭരണ സ്ഥാപനമായി പ്രവർത്തിക്കും എന്ന് നിശ്ചയിച്ചു .
കോർപ്പറേഷനിൽ പാകിസ്ഥാൻ റെയിൽവേയ്ക്ക് 60% ഓഹരി പങ്കാളിത്തവും, സിന്ധ് സർക്കാരിന് 25% ഓഹരി പങ്കാളിത്തവും, കറാച്ചിക്ക് 15% ഓഹരി പങ്കാളിത്തവും വിഭാവനം ചെയ്തു.
കറാച്ചി നഗരത്തിൽ നിന്ന് ലിയാഖതാബാദ് വഴി ദ്രിഗ് റോഡിലേക്കുള്ള ലൂപ്പ് ലൈൻ ഉൾക്കൊള്ളുന്നതാണ് കെസിആർ.
44 കിലോമീറ്റർ പുനരുജ്ജീവിപ്പിക്കപ്പെടും.
അതിൽ കറാച്ചി നഗരത്തിൽ നിന്ന് ജിന്ന ഇന്റർനാഷണൽ എയർപോർട്ടിലേക്ക് അധിക 6 കിലോമീറ്റർ എലവേറ്റഡ് ഡ്യുവൽ ട്രാക്കിലൂടെ ഉള്ള പാതയും ഉൾപ്പെടും.
ഇത് കെസിആറിനെ പാകിസ്ഥാൻ റെയിൽവേ യുടെ പ്രധാന ലൈനുമായി ബന്ധിപ്പിക്കാൻ അനുവദിക്കും.
നിലവിലുള്ള റെയിൽവേ ട്രാക്കുകളും 30 സ്റ്റേഷനുകളും പൂർണമായും പാലങ്ങളിൽ പുനർനിർമ്മിക്കും.
കെസിആർ പ്രതിദിനം 500,000 യാത്രക്കാർ ഉപയോഗിക്കും, പിന്നീടുള്ള വർഷങ്ങളിൽ ഇത് 1 ദശലക്ഷമായി വർദ്ധിക്കും എന്നാണ് കണക്ക്.
ദിവസവും 17 മണിക്കൂറും ആഴ്ചയിൽ 7 ദിവസവും ഓടുന്ന 250 ആധുനിക ഡ്രൈവറില്ലാ ഇലക്ട്രിക് ബുള്ളറ്റ് ട്രെയിനുകൾ കെസിആറിൽ ഉണ്ടാകും.
ഈ പദ്ധതിയും സിപിഇസിയുടെ ഭാഗമാണ്.
പദ്ധതിയുടെ ആകെ ചെലവ് ആയി കണക്കാക്കുന്നത് 294 ബില്യൺ പികെആർ ആയിരിക്കും.
കറാച്ചി അർബൻ ട്രാൻസ്‌പോർട്ട് കോർപ്പറേഷൻ (കെ‌യു‌ടി‌സി) മുഖേന സിന്ധ് സർക്കാരാണ് കെസി‌ആർ നടത്തുന്നത്.
ഫ്രോണ്ടിയർ വർക്ക്സ് ഓർഗനൈസേഷൻ 2022-ൽ അതിൻ്റെ നിർമ്മാണം ആരംഭിച്ചു, പദ്ധതി 2025-ൽ പൂർത്തിയാകും എന്ന് കരുതുന്നു.
ലൈനുകൾ
പ്രധാന ലൈൻ കറാച്ചി സിറ്റി കറാച്ചി കന്റോൺമെന്റ് ചനേസർ ഹാൾട്ട് കർസാസ് ദ്രിഗ് റോഡ് ഡ്രൈ കോളനി ജിന്ന അന്താരാഷ്ട്ര വിമാനത്താവളം മാലിർ ലാന്ധി ജംഗ്ഷൻ ജുമാഹ് ഗോത്ത് ബിൻ കാസിം തുറമുഖം ഗദ്ദർ ദഭേജി ലൂപ്പ് ലൈൻ ഡിപ്പോ ഹിൽ കറാച്ചി യൂണിവേഴ്സിറ്റി ഉറുദു കോളേജ് ഗിലാനി ലിയാഖതാബാദ് നോർത്ത് നസിമാബാദ് മംഗോപിർ സൈറ്റ് ഷാ അബ്ദുൾ ലത്തീഫ് ബൽദിയ ലിയാരി വസീർ മാൻഷൻ കറാച്ചി പോർട്ട് ട്രസ്റ്റ് ഹാൾട്ട് മാലിർ ലൈൻ മാലിർ കോളനി മാലിർ കന്റോൺമെന്റ് കയ്യേറ്റങ്ങൾ
കെസിആറിന് ആവശ്യമായ 360 ഏക്കർ ഭൂമിയിൽ 67 ഏക്കറിൽ 4653 വീടുകൾ ഉൾപ്പെടെ 7650 കെട്ടിടങ്ങൾ അനധികൃതമായി നിർമ്മിച്ചിട്ടുണ്ട്.
പുനരുജ്ജീവന ടൈംലൈൻ
1964-ലെ കറാച്ചി മാസ്റ്റർ പ്ലാൻ അനുസരിച്ചാണ് കെസിആർ രൂപകല്പന ചെയ്തത്, തെറ്റായ റൂട്ട് പ്ലാൻ മൂലം നഷ്ടം കാരണം അടച്ചുപൂട്ടേണ്ടി വന്നു.
ഇപ്പോൾ അത് ദേശീയ റെയിൽവേ ലൈനിൽ നിന്ന് വേർപെടുത്തി ഒരു പുതിയ റൂട്ട് പ്ലാൻ ഉണ്ടാക്കേണ്ടതുണ്ട്.
അത് കറാച്ചിയിലെ ഏറ്റവും തിരക്കേറിയ തെരുവുകളിലെ തിരക്ക് കുറയ്ക്കുവാൻ സഹായിക്കും.
കെസിആറിന്റെ പുനരുജ്ജീവന ശ്രമങ്ങൾക്കെതിരെ വലിയ തോതിൽ വിമർശനം ഉയർന്നിട്ടുണ്ട്.
2001 മുതലുള്ള എണ്ണമറ്റ പഠനങ്ങളും സാധ്യതാ റിപ്പോർട്ടുകളും ഒക്കെ ഉണ്ടായിട്ടും കാര്യമായ ഒന്നും യധാർത്ഥത്തിൽ നടന്നില്ല.
സിന്ധ് ഗവൺമെന്റിലെയും പാകിസ്ഥാൻ സർക്കാരിലെയും രാഷ്ട്രീയക്കാർ നിരവധി നിർദ്ദേശങ്ങൾ പരസ്യമായി പ്രഖ്യാപിച്ചു, അവയെല്ലാം പദ്ധതികൾ അംഗീകരിക്കുകയും ഫണ്ടിംഗ് വാഗ്ദാനം ചെയ്യുകയും ചെയ്തു.
എന്നിട്ടും ഒരു പണിയും തുടങ്ങാതെ ഓരോ തീയതിയും കടന്നുപോയി.
കഴിഞ്ഞ 15 വർഷമായി നിരവധി രാഷ്ട്രീയക്കാർ നടത്തിയ പ്രസ്താവനകളുടെ ഒരു ടൈംലൈൻ ആണ് താഴെ കൊടുത്തിരിക്കുന്നത്.
അവരെല്ലാം ഉറപ്പോടെ കെസിആർ പ്രോജക്റ്റിന് ആരംഭ തീയതികൾ നൽകി, പക്ഷേ അവയെല്ലാം പ്രഖ്യാപനങ്ങളിൽ ഒടുങ്ങി.
24 മാർച്ച് 2003 : കെസിആർ പുനരുജ്ജീവിപ്പിക്കാൻ പദ്ധതിയിട്ടിരുന്നതായി റെയിൽവേ മന്ത്രി ഘോഷ് ബക്ഷ് ഖാൻ മഹർ പ്രസ്താവിച്ചു, അതിനായി സാധ്യതാ പഠനങ്ങളും ടെൻഡറുകളും നടത്തി ഏറ്റവും കുറഞ്ഞ തുകയ്ക്ക് ജോലികൾ ലേലത്തിൽ പിടിക്കുന്ന ആൾക്ക്  നൽകുമെന്നും കെസിആർ സ്വകാര്യമേഖലയിൽ പ്രവർത്തിപ്പിക്കുമെന്നും കൂട്ടിച്ചേർത്തു.
ഈ പ്രഖ്യാപനത്തിന് ശേഷം ഒന്നും നടന്നില്ല.
9 മാർച്ച് 2005 : പ്രധാനമന്ത്രി ഷൗക്കത്ത് അസീസ് കെസിആറിന്റെ ആദ്യ ഘട്ടം ഉദ്ഘാടനം ചെയ്തു, "രണ്ടു വർഷത്തിനുള്ളിൽ" മൂന്ന് ഘട്ടങ്ങളിലായി പദ്ധതി പുനരുജ്ജീവിപ്പിക്കുമെന്ന് അവകാശപ്പെട്ടു.
Rs. 3.5 ബില്യൺ  കെസിആറിന്റെ സമ്പൂർണ്ണ നവീകരണത്തിനായി ചെലവഴിക്കുമെന്ന് പ്രതിജ്ഞയെടുത്തു, എന്നിരുന്നാലും വർഷത്തിനുള്ളിൽ ആദ്യ ഘട്ടം അടച്ചുപൂട്ടി.
30 ഏപ്രിൽ 2010 : നിർമാണ പ്രവർത്തനങ്ങൾ 2010ൽ ആരംഭിക്കുമെന്ന് റെയിൽവേ മന്ത്രി ഗുലാം അഹമ്മദ് ബിലൂർ പറഞ്ഞു.
പദ്ധതിയുടെ I, II ഘട്ടങ്ങൾ ഒരേസമയം ആരംഭിക്കുകയും വർഷത്തിനുള്ളിൽ പൂർത്തിയാക്കുകയും 2014-ഓടെ പൊതുജനങ്ങൾക്കായി തുറന്നുകൊടുക്കുകയും ചെയ്യും.
ഒരു ജോലിയും ആരംഭിക്കാതെ ഈ തീയതി കടന്നുപോയി.
9 ഏപ്രിൽ 2012 : കറാച്ചി അർബൻ ട്രാൻസ്‌പോർട്ട് കോർപ്പറേഷൻ മാനേജിംഗ് ഡയറക്ടർ, ഐജാസ് ഹുസൈൻ ഖിൽജി, 2013 ജൂണിൽ നിർമ്മാണ പ്രവർത്തനങ്ങൾ ആരംഭിക്കുമെന്നും ജൂണിൽ ഇത് പൂർത്തിയാകുമെന്നും പറഞ്ഞു.
8 ഓഗസ്റ്റ് 2012 : കറാച്ചി മെട്രോപൊളിറ്റൻ കോർപ്പറേഷൻ അഡ്മിനിസ്ട്രേറ്റർ, മുഹമ്മദ് ഹുസൈൻ സയ്യിദ്, കെസിആർ പുനഃസ്ഥാപിക്കുന്നതിനുള്ള പഠന റിപ്പോർട്ട് പൂർത്തിയായതായും 2013 സെപ്റ്റംബറിൽ നിർമ്മാണം ആരംഭിക്കുമെന്നും പ്രഖ്യാപിച്ചു .
JICA Rs. 260 ബില്യൺ വായ്പ  കറാച്ചി അർബൻ ട്രാൻസ്‌പോർട്ട് കോർപ്പറേഷന് കൊടുക്കാമെന്ന് സമ്മതിച്ചു.
അവർ തന്നെ കെസിആറിന്റെ പുനർനിർമ്മാണത്തിനും നവീകരണത്തിനും മേൽനോട്ടം വഹിക്കും എന്നും സമ്മതിച്ചു.
50 കിലോമീറ്റർ നീളമുള്ള വൃത്താകൃതിയിലുള്ള ലൂപ്പ് ലൈൻ നവീകരിക്കുന്നതിനും പുനർനിർമിക്കുന്നതിനും 23 സ്റ്റേഷനുകളിൽ 3 മിനിറ്റ് സ്റ്റോപ്പുകൾ നൽകിക്കൊണ്ട് 24 ട്രെയിനുകൾ 700,000 യാത്രക്കാർക്ക് സൗകര്യമൊരുക്കും എന്നും അറിയിച്ചു.
പക്ഷേ, ഈ പദ്ധതി ഒരിക്കലും യാഥാർത്ഥ്യമായില്ല.
9 ഡിസംബർ 2016 : പാകിസ്ഥാൻ റെയിൽവേ സിന്ധ് സർക്കാരിന് ഭരണ നിയന്ത്രണം കൈമാറുമെന്ന് റെയിൽവേ മന്ത്രി ഖവാജ സാദ് റഫീഖ് പ്രഖ്യാപിച്ചു, എന്നാൽ മറ്റാവശ്യങ്ങൾക്കായി കെ.സി.ആർൻ്റെ കൈവശമുള്ള  ഭൂമി അനുവദിക്കുന്നത് ആദ്യം നടപ്പിലാക്കണം എന്ന് പ്രഖ്യാപിച്ചു.
30 സെപ്റ്റംബർ 2017 : കെസിആർ റൂട്ടിലെ എല്ലാ കൈയേറ്റങ്ങളും ഒഴിപ്പിച്ചതായും കെസിആർക്കായി 360 ഏക്കർ ഭൂമി ഏറ്റെടുക്കാൻ പാകിസ്ഥാൻ റെയിൽവേ തയ്യാറായിട്ടുണ്ടെന്നും സിന്ധ് മുഖ്യമന്ത്രി സയ്യിദ് മുറാദ് അലി ഷാ പ്രഖ്യാപിച്ചു.
2017 ഡിസംബർ 25ന് കെസിആർ പദ്ധതി ആരംഭിക്കുമെന്ന് അദ്ദേഹം അവകാശപ്പെട്ടു.
ഒരു ജോലിയും ആരംഭിക്കാതെ ഈ തീയതിയും കടന്നുപോയി.
18 ജനുവരി 2018 : സിന്ധ് മുഖ്യമന്ത്രി സയ്യിദ് മുറാദ് അലി ഷാ തന്റെ പ്രാഥമിക പ്രസ്താവനയിൽ നിന്ന് പിന്മാറി, കെസിആർ പദ്ധതിയുടെ പ്രവർത്തനങ്ങൾ 2018 മാർച്ച് 23 ന് ആരംഭിക്കുമെന്ന് പറഞ്ഞു.
"കറാച്ചിയിലെ ജനങ്ങൾക്ക് ഞാൻ സന്തോഷവാർത്ത അറിയിക്കാൻ പോകുകയാണ്” എന്ന് അദ്ദേഹം പറഞ്ഞു. ഒരു ജോലിയും ആരംഭിക്കാതെ ഈ തീയതിയും കടന്നുപോയി. 1 മാർച്ച് 2020 : സിന്ധ് സർക്കാരുമായി സഹകരിച്ച് കറാച്ചി സർക്കുലർ റെയിൽവേ "ആറ് മാസത്തിനുള്ളിൽ പ്രവർത്തനക്ഷമമാക്കുമെന്
ന്" റെയിൽവേ മന്ത്രി ഷെയ്ഖ് റഷീദ് അഹമ്മദ് പറഞ്ഞു.
20 ഓഗസ്റ്റ് 2020 : കെസിആറിന്  150 ബില്യൺ പാക്കിസ്ഥാനി രൂപ 2020–21 സാമ്പത്തിക വർഷത്തിലെ ഫെഡറൽ ബജറ്റിൽ അനുവദിച്ചു.
2020–21 സാമ്പത്തിക വർഷത്തിലെ സിന്ധ് പ്രവിശ്യാ ബജറ്റ് 207 ബില്യൺ പാക്കിസ്ഥാനി രൂപ കെസിആറിന്  അനുവദിച്ചു.